L 147/112
RO
Jurnalul Oficial al Uniunii Europene
7.6.2023
(3)
Notificările recente primite prin intermediul RASFF indică existența unui risc direct sau indirect grav pentru sănătatea umană generat de anumite produse alimentare sau de hrană pentru animale.
În plus, controalele oficiale efectuate de statele membre cu privire la anumite produse alimentare și de hrană pentru animale de origine neanimală în al doilea semestru al anului 2022 indică necesitatea ca listele din anexele I și II la Regulamentul de punere în aplicare (UE) 2019/1793 să fie modificate pentru a proteja sănătatea umană în Uniune.
(4)
Ardeii grași (Capsicum annuum) și ardeii din genul Capsicum (alții decât cei dulci), din Republica Dominicană, au făcut, începând din ianuarie 2010, obiectul unor controale oficiale intensificate și unor condiții speciale la intrarea lor în Uniune din cauza riscului de contaminare cu reziduuri de pesticide.
Controalele oficiale efectuate de statele membre indică îmbunătățiri ale conformității cu cerințele relevante prevăzute în legislația Uniunii.
Rezultate controalelor respective dovedesc că intrarea produselor alimentare în cauză în Uniune nu mai constituie un risc grav pentru sănătatea umană.
În consecință, nu este necesar să se prevadă în continuare ca fiecare transport să fie însoțit de un certificat oficial care să ateste că toate rezultatele eșantionării și ale analizelor demonstrează conformitatea cu Regulamentul (CE) nr.
396/2005 al Parlamentului European și al Consiliului (4).
În același timp, este necesar ca statele membre să continue să efectueze controale oficiale pentru a se asigura faptul că nivelul actual de conformitate va fi menținut.
Prin urmare, este necesar ca rubrica referitoare la ardei dulci (Capsicum annuum) și la ardeii din genul Capsicum (alții decât ardeii dulci), proveniți din Republica Dominicană, care figurează la punctul 1 din anexa II la Regulamentul de punere în aplicare (UE) 2019/1793, să fie eliminată și transferată în anexa I la regulamentul de punere în aplicare respectiv, menținând nivelul frecvenței controalelor identității și a celor fizice la 50 % din transporturile care intră în Uniune.
(5)
În ceea ce privește transporturile de ardei dulci (Capsicum annuum), de ardei din genul Capsicum (alții decât ardeii dulci) și de portocale din Egipt, în cursul controalelor oficiale efectuate de statele membre în conformitate cu articolele 5 și 6 din Regulamentul de punere în aplicare (UE) 2019/1793 a fost detectată o rată mare de neconformitate cu cerințele relevante prevăzute în legislația Uniunii în ceea ce privește contaminarea cu reziduuri de pesticide.
Prin urmare, este adecvat să se mărească la 30 % frecvența controalelor identității și a celor fizice care trebuie efectuate în cazul transporturilor respective care intră în Uniune.
(6)
În ceea ce privește transporturile de mere de zahăr („sugar apple” – Annona squamosa) din Egipt, datele din notificările RASFF și informațiile privind controalele oficiale efectuate de statele membre indică apariția unor noi riscuri pentru sănătatea umană, din cauza unei posibile contaminări cu reziduuri de pesticide.
Prin urmare, este necesar să se instituie cerințe vizând efectuarea unor controale oficiale intensificate cu privire la intrările respectivului produs provenit din Egipt.
În consecință, este necesar ca acest produs să fie inclus în anexa I la Regulamentul de punere în aplicare (UE) 2019/1793, cu o frecvență a controalelor identității și a celor fizice stabilită la 20 % din transporturile care intră în Uniune.
(7)
Arahidele și produsele fabricate din arahide, provenite din Gambia, au făcut, începând cu ianuarie 2019, obiectul unor controale oficiale intensificate și unor condiții speciale la intrarea lor în Uniune din cauza riscului de contaminare cu aflatoxine.
Respectivele produse nu au fost importate în Uniune de mai mult de trei ani.
Prin urmare, este necesar ca rubrica referitoare la arahide și la produse fabricate din arahide, provenite din Gambia, care figurează la punctul 1 al anexei II la Regulamentul de punere în aplicare (UE) 2019/1793, să fie eliminată și transferată în anexa I la regulamentul de punere în aplicare respectiv, cu o frecvență a controalelor identității și a celor fizice stabilită la 50 % din transporturile care intră în Uniune.
Este necesar ca statele membre să continue să efectueze controale oficiale pentru a asigura faptul că, după eliminarea condițiilor speciale, în caz de reluare a activităților comerciale, produsele respective introduse în Uniune respectă cerințele relevante prevăzute în legislația Uniunii în ceea ce privește contaminarea cu aflatoxine.
(8)
În ceea ce privește transporturile de arborele vieții (Moringa oleifera), provenite din India, în cursul controalelor oficiale efectuate de statele membre în conformitate cu articolele 5 și 6 din Regulamentul de punere în aplicare (UE) 2019/1793 a fost detectată o rată mare de neconformitate cu cerințele relevante prevăzute în legislația Uniunii în ceea ce privește contaminarea cu reziduuri de pesticide.
Prin urmare, este adecvat să se mărească la 20 % frecvența controalelor identității și a celor fizice care trebuie efectuate în cazul transporturilor respective care intră în Uniune.
(4) Regulamentul (CE) nr.
396/2005 al Parlamentului European și al Consiliului din 23 februarie 2005 privind limitele maxime de reziduuri de pesticide din sau de pe produse alimentare și hrana de origine vegetală și animală pentru animale și de modificare a Directivei 91/414/CEE (JO L 70, 16.3.2005, p. 1).